**I Z V J E Š T A J**

**O SPROVEDENOJ JAVNOJ RASPRAVI O NACRTU**

 **ODLUKE O BIZNIS ZONAMA OD LOKALNOG ZNAČAJA U PRIVATNOM VLASNIŠTVU**

Zaključkom, br. 01-018/21-9386 od 29. oktobra 2021. godine, Gradonačelnik Glavnog grada Podgorica je utvrdio Nacrt Odluke o biznis zonama od lokalnog značaja u privatnom vlasništvu i Program javne rasprave, koja je počela 02.11.2021.godine, a završila se 16.11.2021. godine.

U skladu sa Programom javne rasprave, Nacrt Odluke o biznis zonama je objavljen kao podlistak u Dnevnim novinama „Pobjeda“ i na internet sajtu Glavnog grada 02. novembra 2021. godine. Pored toga Nacrt je elektronski dostavljen odbornicima Skupštine Glavnog grada, a neposredno Gradskoj opštini u okviru Glavnog grada-Golubovci, mjesnim zajednicama sa gradskog područja i nevladinom sektoru preko CRNVO.

Javnu raspravu u elektronskoj, pisanoj i usmenoj formi sproveo je Menadžer Glavnog grada sa saradnicima. U toku javne rasprave, gradjanima, medijima i ostalim učesnicima data je mogućnost pisanog, elektronskog i usmenog izjašnjavanja i ocjenjivanja uspješnosti javne rasprave putem evaluacionih listića.

Centralna javna rasprava održana je 09. novembra 2021. godine, sa početkom u 09 h u sali Gradskog parlamenta u Podgorici.

Centralnoj javnoj raspravi je u ime obradjivača prisustvovao Marjan Junčaj, menadžer Glavnoga grada, obrađinač materijala, i iz Službe za ostvarivanje izvršne funkcije gradonačelnika: Ljiljana Brković i Ivana Pavićević, zainteresovani građani kao i predstavnici medija.

**PRIMJEDBE, PREDLOZI I SUGESTIJE**

Nije bilo pitanja pristiglih elektronskim putem niti u pisanoj formi.

Na **Centralnoj** javnoj raspravi održanoj u usmenoj formi, nije bilo primjedbi na Nacrt odluke o biznis zonama od lokalnog značaja u privatnoj svojini, ali je bilo pitanja, predloga i sugestija:

 **1.** Gospođa **Čobeljić Borjanka** ispred kompanije **“Alind“ doo** je imala predlog da se u članu 6 Nacrta odluke, nakon navedenih djelatnosti doda još jedna djelatnost, a to su „usluge“.

**ODGOVOR:**

Gospodin Junčaj je kazao da je Glavni grad kroz nacrt odluke želio da daje podsticaj na strateške djelatnosti i veće zapošljavanje. Predložio je gospođi Čobeljić da pošalje e-mailom svoj predlog u vezi usluga.

 **2.**  Gospođa **Čobeljić Borjanka** ispred kompanije **“Alind“ doo** je imala predlog koji se odnosio na član 12 nacrta odluke. Predlaže da se ispred riječi „ osuđivan“ ubaci riječ „pravosnažno“.

**ODGOVOR:**

Primjedba je prihvaćena.

 **3. Stanislav Stijepović** iz sela Ljajkovići sa Cijevne je postavio pitanje, ima parcelu od 2608 m2 na Cijevni i objekar podrumske površine 210 m2, a 618 m2 ukupne površine na 3 nivoa. Put, voda i kanalizacija je uz imanje-istočna strana, a sa zapadne strane je bulevar. Navedenu parcelu izdvaja i prodaje. Planirao je na drugom spratu objekta da otvori restoran, a na trećem 6-8 apartmana. Nije uspio da ga završi i nudi objekat na prodaju ili da neki investitor njegovu zamisao i ideju realizuje.

**ODGOVOR:**

Obrađivač je savjetovao stranku da dostavi broj parcele, kopije plana i posjedovni list parcele, uz kratak opis parcele sa objektom i svoje zahtjeve. Potrebno je provjeriti sa resornim sekretarijatom za planiranje prostora i održivi razvoj, da li ono što stranka planira i već je uradio odgovara planskim rješenjima. Znači kad stranka dostavi posjedovni list i opis djelatnosti, koju bi želio na toj lokaciji da realizuje, obrađivač Nacrta odluke - menadžer će da iskoordinira da se sa planom uporedi, da li je djelatnost koju on planira predviđena na toj lokaciji.

**4.** Gospodin **Stevo Baćović** je postavio pitanje: „ Da li je ograničena veličina te biznis zone od lokalnog značaja na 10 000m2 i može li da aplicira“.

 **ODGOVOR:**

 Gospodinu **Baćoviću** je odgovoreno da nije ograničena veličina i da kandiduje lokaciju.

**5.** Gospodin **Stevo Baćović** pita, na lokaciji koju kandiduju za biznis zonu je samo građevinsko zemljište i imaju investitora koji bi da izgardi solarnu elektranu, pa ga interesuje da li kroz ovu odluku mogu da kandiduju solarnu elektranu. To bi im bilo isplativo, ali planom je predviđeno građevinsko zemljište sa malom gustinom naseljenosti, zemljište se naslanja na brdo. Na toj lokaciji postoji važeći prostorni plan, a DUP nikad nije urađen.

 **ODGOVOR**:

Ako je solarna elektrana u pitanju, a tvrdite da nema DUP-a, ne možemo da utvrdimo detaljnu namjenu. U planu višega reda treba da imate osnov za namjene. Sugerisano je stranci da dostavi posjedovni list. Ne možemo utvrditi detaljnu namjenu, a pored toga solarne elektrane ne zahtijevaju veće zapošljavanje i stranka nebi dobila značajne olakšice, znači mala zaposlenost, neće koristiti put kao jednu od olakšica i to im neće donijeti benefite. Predloženo im je da pošalju zahtjev menadžeru sa konkretnim opisom planirane djelatnosti.

**6**. Pitanje je postavila **Nataša Spaić** iz redakcije Dnevnog lista Dan, a ono glasi „Koliko je tih parcela u privatnom vlasništvu, na teritoriji Glavnog grada, koje se mogu valorizovati u biznis zone od lokalnog značaja“.

**ODGOVOR:**

Podatke o lokacijama biznis zona utvrđuje Skupština Glavnog grada, u skladu sa zakonom.

 Prosječna ocjena kvaliteta javne rasprave, na skali od 1 do 5, bila je 4,63, a uspješnost javne rasprave 4,63.

Javna rasprava je završena u 9,50 h.

**MENADŽER GLAVNOG GRADA**